Om flyktningene reiser tilbake i løpet av de første fem årene etter at de har fått opphold i Norge, vil de bli kastet ut av Norge, foreslår Arbeiderpartiets integreringsutvalg. – Hvis du har vært så forfulgt at du får innvilget asylsøknad, er det veldig underlig at du skal kunne reise tilbake på ferie kort tid etter, sier utenriksminister og utvalgsleder Jonas Gahr Støre til Dagsavisen. Han mener asylinstituttet uthules om flyktninger ferier i hjemlandet.